Ռոբին Լե Նորման

**Ռոբին Լե Նորման** (, ), պրոֆեսիոնալ ֆուտբոլիստ, որը կենտրոնական պաշտպանի դիրքում հանդես է գալիս Լա Լիգայի «Ռեալ Սոսյեդադ» ֆուտբոլային ակումբում: Ծնվել է Ֆրանսիայում, նա հանդես է գալիս Իսպանիայի ֆուտբոլի ազգային հավաքականում։

Լե Նորմանն իր պրոֆեսիոնալ կարիերան սկսել է Ֆրանսիայում՝ «Բրեստ» ակումբում, որտեղ մեկ հանդիպում է անցկացրել, իսկ 2016 թվականին տեղափոխվել է իսպանական «Ռեալ Սոսյեդադ»։

Լե Նորմանը 2023 թվականին ստացել է իսպանական քաղաքացիություն և եղել է Իսպանիայի ֆուտբոլի ազգային հավաքականի կազմում, որը նույն տարում հաղթել է ՈՒԵՖԱ Ազգերի Լիգան, նախքան 2024 թվականին ՈՒԵՖԱ Եվրոպայի առաջնությունում հաղթելը։

## Ակումբային կարիերա
### Բրեստ
Լե Նորմանը ծնվել է Ֆրանսիայի Կոտ դ'Արմորի Պաբու նահանգում և պատանեկան տարիներին հանդես է եկել «Բրեստ» ակումբում։ 2013 թվականի սեպտեմբերի 21-ին իր նորամուտը նշել է մեծահասակների թիմում՝ խաղալով պահեստային թիմի կազմում «Լանյոն» ակումբի դեմ խաղում (1:0)։

Լե Նորմանը հավաքականի կազմում իր առաջին գոլը խփել է 2016 թվականի մարտի 19-ին՝ ձևակերպելով իր թիմի երրորդ գոլը «Ֆուժեր» ակումբի հետ խաղում (3:3)։ Ապրիլի 15-ին նա իր նորամուտը նշել է պրոֆեսիոնալ մակարդակում՝ մեկնարկային կազմում հանդես գալով Լիգա 2-ի խաղում «Սոշո» ակումբի դեմ 2:1 հաշվով։
### Ռեալ Սոսյեդադ

2016 թվականի հուլիսի 5-ին Լե Նորմանը երկու տարվա պայմանագիր է կնքել «Ռեալ Սոսյեդադի» հետ։ 2018 թվականի օգոստոսին նա ևս երկու տարով նոր պայմանագիր է ստացել։

Լե Նորմանն իր առաջին թիմի և Լա Լիգայի նորամուտը նշել է 2018 թվականի նոյեմբերի 26-ին՝ տնային խաղում 2:1 հաշվով հաղթելով «Սելտա Վիգո» ակումբին։ Հաջորդ տարվա փետրվարի 12-ին նա երկարաձգել է պայմանագիրը մինչև 2022 թվականը հունիսի 9-ին տեղափոխվել է հիմնական կազմ։

Հեկտոր Մորենոյի հեռանալուց հետո Լե Նորմանը դարձել է մեկնարկային կազմի անբաժանելի մասը։ Լա Լիգայում իր առաջին գոլը խփել է 2019 թվականի նոյեմբերի 30-ին՝ բացելով հաշիվը «Էյբար» ակումբի դեմ տնային խաղում հաղթելով 4:1 հաշվով։ 2020 թվականի հունիսի 4-ին նա պարգևատրվել է պայմանագրի երկարաձգմամբ մինչև 2024 թվականը։ Դեկտեմբերի 19-ին Ֆուտբոլի Իսպանիայի գավաթի առաջնության ժամանակ նա գոլի հեղինակ է դարձել Տերսերա դիվիզիոնի «Բեսերիլ» ակումբի դեմ խաղում, որը հաղթել է 8։ 0 հաշվով։

Լե Նորմանը ճանաչվել է Լա Լիգայի ամսվա խաղացող 2021 թվականի հոկտեմբերին։ 2021/22 մրցաշրջանում նա մասնակցել է 51 խաղից 48-ին՝ որակազրկման պատճառով բաց թողնելով միայն մեկ խաղ, այնուհետև երկարաձգել է պայմանագիրը մինչև 2026 թվականը։

## Միջազգային կարիերա
2023 թվականի մայիսին Իսպանիայի Նախարարների խորհուրդը Լե Նորմանին իսպանական քաղաքացիություն է շնորհել Իսպանիայում գրեթե յոթ տարի ապրելուց հետո, ինչը նշանակում է, որ նրան իրավունք է շնորհվել հանդես գալ Իսպանիայի ֆուտբոլի ազգային հավաքականում։ Հունիսի 2-ին նա ընդգրկվել է ՈՒԵՖԱ Ազգերի լիգայի խաղի 23 հոգանոց թիմի կազմում, իր դեբյուտը կատարել է 13 օր անց Իտալիայի դեմ կիսաեզրափակիչ խաղում (2:1)։ Հունիսի 18-ին նա եզրափակչում դուրս է եկել մեկնարկային կազմում, երբ Իսպանիան 11 մետրանոց հարվածաշարում հաղթել է Խորվաթիային և նվաճել է Ազգերի Լիգայի իր առաջին տիտղոսը։

2023 թվականի նոյեմբերի 19-ին Լե Նորմանը խփել է իր առաջին գոլը Իսպանիայի հավաքականի կազմում Եվրո 2024-ի ընտրական փուլի եզրափակիչ խաղում Վրաստանի դեմ 3:1 հաշվով։

2024 թվականի հունիսին Լե Նորմանն ընդգրկվել է Իսպանիայի հավաքականի կազմում Եվրո 2024-ի եզրափակչին, որը տեղի է ունեցել Գերմանիայում։ Անգլիայի նկատմամբ 2:1 հաշվով հաղթանակից հետո Նորմանը թիմի մնացած անդամների հետ դարձել է Եվրոպայի չեմպիոն։

## Անձնական կյանք
Լե Նորմանի կրտսեր եղբայրը՝ Թեոն, նույնպես պրոֆեսիոնալ ֆուտբոլիստ է, որը իր նորամուտը նշել է «Գենգան» ակումբի կազմում 2021 թվականին։

## Կարիերայի վիճակագրություն
### Ակումբ

## Մրցանակներ
### Ռեալ Սոսիեդադ
* Ֆուտբոլի Իսպանիայի գավաթ․ 2019–20

### Իսպանիա
* ՈՒԵՖԱ Եվրոպայի առաջնություն․ 2024
* ՈՒԵՖԱ Ազգերի Լիգա․ 2022–23

### Անհատական
* Լա Լիգայի ամսվա խաղացող․ Հոկտեմբեր 2021

## Ծանոթագրություններ

## Նշումներ


## Արտաքին հղումներ
* Profile at the Real Sociedad website
* Le Normand Robin
* Robin Le Normand
* Le Normand

Կատեգորիա:Բրեստի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Ֆրանսիացի ֆուտբոլիստներ